PROJEKTS uz 14.09.2026.

vēlamais izskatīšanas datums: domē 16.09.2026. 

sagatavotājs un ziņotājs: I.Gotharde
PROTOKOLLĒMUMS

Par pašvaldības domes 27.08.2026. saistošajiem noteikumiem Nr. 26/2026 “Par zupas virtuves pakalpojuma piešķiršanas kārtību Ādažu novadā”
	


Ādažu novada pašvaldības dome 27.08.2026. pieņēma saistošos noteikumus Nr. 26/2026 “Par zupas virtuves pakalpojuma piešķiršanas kārtību Ādažu novadā” (turpmāk – Noteikumi).

Noteikumi atbilstoši Pašvaldību likuma 47. panta otrajai daļai tika nosūtīti Viedās administrācijas un reģionālās attīstības ministrijai (turpmāk – VARAM), kura 11.09.2026.  sniedza pozitīvu atzinumu Nr. P-1-13-2/4146 (reģ. Nr. ĀNP/1-11-7/26/7) (turpmāk – atzinums) par Noteikumu tiesiskumu, neizsakot iebildumus.

Vienlaikus atzinumā ieteikts:

1)  svītrot no Noteikumu izdošanas tiesiskā pamatojuma atsauci uz Sociālo pakalpojumu un sociālās palīdzības likuma 3. panta otro un trešo daļu un 32. pantu, jo minētajās normās nav dots deleģējums konkrēto saistošo noteikumu izdošanai. Pakalpojums “zupas virtuve” ir pašvaldības brīvprātīgā iniciatīva, kuru pašvaldība finansē no saviem budžeta līdzekļiem un šādu saistošo noteikumu izdošanai deleģējums ir noteikts Pašvaldību likuma 44. panta otrajā daļā. Vienlaikus Noteikumu izdošanas tiesiskajā pamatojumā vārds “pirmo” aizstājams ar vārdu “otro”;
2) Noteikumu I. nodaļas nosaukumā vārdu “noteikumi” aizstāt ar vārdu “jautājumi” atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 111. punktam.

Pašvaldības domes ieskatā VARAM ieteikumi ir atbalstāmi, un Noteikumi attiecīgi ir precizējami. 

Pamatojoties uz Pašvaldību likuma 47. panta sesto daļu, atklāti balsojot, ar _balsīm "Par", ___ balsīm "Pret", ___ balsīm "Atturas", Ādažu novada pašvaldības dome NOLEMJ:

1. Precizēt Ādažu novada pašvaldības domes 27.08.2026. pieņēma saistošos noteikumus Nr. 26/2026 “Par zupas virtuves pakalpojuma piešķiršanas kārtību Ādažu novadā”, pamatojoties uz protokollēmuma aprakstošajā daļā ietverto motivāciju.

2. Triju darbdienu laikā pēc protokollēmuma parakstīšanas nosūtīt VARAM protokollēmumu, saistošos noteikumus un to paskaidrojuma rakstu.
3. Triju darbdienu laikā pēc protokollēmuma parakstīšanas nosūtīt saistošos noteikumus un paskaidrojuma rakstu publicēšanai oficiālajā izdevumā “Latvijas Vēstnesis”.

